19 Januarie 1809
Skrywer, digter, uitgewer en literatuurkritikus
Edgar Allan Poe ([poʊ]; gebore as Edgar Poe; * 19 Januarie 1809, † 7 Oktober 1849) was 'n Amerikaanse skrywer, digter, uitgewer en literatuurkritikus wat met sy werk as deel van die Amerikaanse literêre Romantiek beskou word.
Poe staan veral bekend vir sy misterieuse en makabere verhaalkuns, maar was ook een van die eerste Amerikaanse skrywers wat die kortverhaal as literêre genre begin vestig het. Daarnaas word hy as die grondlegger van die moderne speurverhaal onthou en het ook bydraes gelewer tot die nuut ontluikende genre van wetenskapsfiksie.
Poe was die eerste welbekende Amerikaanse skrywer wat 'n poging onderneem het om sy lewensonderhoud uitsluitlik met sy skryfkuns te verdien. Maar sukses was gedurende sy leeftyd nie regtig aan hom beskore nie sodat hy bestendig in finansiële moeilikhede verkeer het.
↑ Jeffrey Meyers: Edgar Allan Poe: His life and legacy. Sagtebanduitgawe. New York: Cooper Square Press 1992, bl. 138
Ontsluit van "https://af.wikipedia.org/w/index.php?title=Edgar_Allan_Poe&oldid=1610033"
Die bladsy is laas op 17 November 2017 om 21:16 bygewerk.